****

**Oznamujem obyvateľom, že** v období **od 15. februára 2021** do **31. marca 2021** sa uskutoční **sčítanie obyvateľov**. Sčítava sa každý, kto má **v SR trvalý**, **prechodný**, **tolerovaný** alebo **obvyklý pobyt.** Obyvateľ sa **sčíta sám** alebo**s pomocou blízkej osoby** na akomkoľvek mieste využitím počítača, tabletu alebo mobilu s pripojením na internet. **Sčítací formulár nájdete na webovej stránke www.scitanie.sk**. Sčítať sa môžete aj cez mobilnú aplikáciu SODB 2021, ktorá bude dostupná počas celej doby sčítania obyvateľov. Za neplnoletého obyvateľa a za obyvateľa, ktorý nie je spôsobilý na právne úkony, má povinnosť vyplniť sčítací formulár jeho zákonný zástupca.

Ak sa**nemôžete alebo neviete sčítať sami**máte možnosť využiť službu**asistovaného sčítania.** **Termín asistovaného sčítania sa z dôvodu pandemickej situácie posúva na obdobie 1. 4. 2021 – 31. 10. 2021.** Na Obecnom úrade bude zriadené **kontaktné miesto**, kde vám so sčítaním pomôže **stacionárny asistent. Imobilní občania budú môcť požiadať o službu mobilného asistenta, ktorý navštívi ich domácnosť osobne.**

Cieľom sčítania v roku 2021 je získať vzájomne prepojené, spoľahlivé, porovnateľné unikátne údaje a informácie o stave spoločnosti, o jej demografických, sociálno-ekonomických a kultúrnych štruktúrach, o životných podmienkach obyvateľov a ich bývaní.

Mgr. Katarína Horváthová

kontaktná osoba pre SODB 2021